**Tisztelt Képviselő-testület!**

Dr. Szőke Anna ügyvéd (1021 Budapest, Széher út 62. I/6.) megkereste Mindszentkálla Község Önkormányzatát, mint a Mindszentkálla zártkerti 525. hrsz-ú, fásított terület megjelölésű, 957 m2 területű ingatlan társtulajdonosát, hogy nyilatkozzon elővásárlási jogáról.

Az ingatlan tulajdonosai közül öten (Mészáros Károly 3/60, Horváth Gabriella 3/60, Kenyeres Tibor Ferenc 2/60, Nemes Valéria 1/60 és Nemes Ferenc Tivadar 1/60), összesen 10/60 tulajdoni illetőségüket el kívánják idegeníteni és az ajánlattevő vételárként felkínált összegét elfogadták.

Tekintettel arra, hogy az Önkormányzat fenti ingatlanban 18/60 tulajdoni illetőségben társtulajdonos, ezért a Ptk. alapján megilleti az elővásárlási jog.

**Határozati javaslat:**

**……/2016. (I. 22.) HATÁROZATA**

**Mindszentkálla 525. hrsz-ú ingatlan tulajdonrészének értékesítésével kapcsolatban elővásárlási jog gyakorlásáról**

Mindszentkálla Község Önkormányzata Képviselő-testülete a Mindszentkálla zártkert 525. helyrajzi számú ingatlan adás-vétele tárgyában nyilatkozik, hogy elővásárlási jogával élni kíván/nem kíván élni.

A Képviselő-testület felkéri a Jegyzőt, hogy a döntésről a Dr. Szőke Anna ügyvédet (1021 Budapest, Széher út 62. 1/6.) értesítse.

**Felelős:** Dr. Szabó Tímea, jegyző

**Határidő:** azonnal